náktoṣā́sā sámanasā vírūpe ítyahorātre vai náktoṣā́sā sámanasā vírūpe dhāpáyete śíśumékaṃ samīcī íti yadvai kíṃ cāhorātráyosténaitámevá samī́cī dhāpayete dyā́vākṣā́mā rukbhó antarvíbhātī́ti hárannetadyájurjapatīme vai dyā́vāpr̥thivī dyā́vākṣā́mā té eṣa yánnantarā víbhāti tásmādetaddháranyájurjapati devā́ agníṃ dhārayandraviṇodā íti parigŕ̥hya nídadhāti prāṇā vaí devā́ draviṇodāstá etamágra evámadhārayaṃstaírevaìnametáddhārayati